**UGOVOR O PRODAJI I PRIJENOSU DIONICA**

**TRGOVAČKOG DRUŠTVA**

\_\_\_\_\_\_**, d.d.** \_\_\_\_\_\_

**broj:** \_\_\_\_\_\_  **/ \_\_\_\_\_**

sklopljen dana \_\_\_\_\_\_\_\_\_\_ 2018. godine između ugovornih strana:

\_\_\_\_\_\_\_\_\_\_\_\_\_\_\_, OIB: \_\_\_\_\_\_\_\_\_\_ zastupan po Centru za restrukturiranje i prodaju iz Zagreba, Ivana Lučića 6, OIB: 38083028711 (dalje u tekstu: CERP), kojeg zastupa ravnatelj Milan Plećaš, (dalje u tekstu: Prenositelj)

i

kojeg zastupa\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (dalje u tekstu: Stjecatelj)

**PREAMBULA**

Ugovorne strane suglasne su:

* da je Prenositelj dana \_\_\_\_\_\_\_\_ 2018. godine u dnevnom listu Jutarnji list i na web - stranici CERP-a, temeljem Odluke, Klasa:, Urbroj: od \_\_\_\_\_ 2018. godine, objavio javni poziv za iskazivanje interesa za kupnju \_\_\_\_\_ dionica trgovačkog društva \_\_\_\_\_\_\_\_, d.d. \_\_\_\_, \_\_\_\_\_\_\_\_\_\_, MBS \_\_\_\_\_\_, OIB \_\_\_\_\_\_\_\_ (dalje u tekstu: Društvo),
* da je Stjecatelj dana \_\_\_\_\_ 2018. godine dostavio Prenositelju prijavu za sudjelovanje u postupku javnog nadmetanja za kupnju \_\_\_\_\_\_\_\_\_ dionica Društva,
* da je dana \_\_\_\_\_\_\_ 2018. godine održano javno nadmetanje za kupnju \_\_\_\_\_\_\_\_\_ dionica Društva, na kojem je Stjecatelj, kao ponuditelj prihvatio cijenu u visini od \_\_\_\_\_\_\_\_\_\_\_ kuna za kupnju \_\_\_\_\_\_\_\_\_ dionica Društva, na koji način je stekao pravo sklopiti sa Prenositeljem ovaj Ugovor,
* CERP je ovlašten sklopiti ovaj Ugovor, temeljem Zakona o upravljanju državnom imovinom (NN 52/2018), kao zakonski zastupnik \_\_\_\_\_\_\_\_\_\_\_.

**PREDMET UGOVORA**

**Članak 1.**

1. Na temelju ovog Ugovora, Prenositelj prodaje i prenosi Stjecatelju, a Stjecatelj kupuje i stječe od Prenositelja \_\_\_\_\_\_\_\_\_ dionica Društva, svaka u nominalnom iznosu od \_\_\_\_ (\_\_\_\_\_\_\_\_) kuna, ukupnog nominalnog iznosa \_\_\_\_\_\_\_ kuna, a što predstavlja \_\_\_% temeljnog kapitala Društva.

1.2. Dionice su izdane u nematerijaliziranom obliku te se vode u Knjizi dionica Društva na ime \_\_\_\_\_\_\_\_\_\_\_.

**KUPOVNA CIJENA**

**Članak 2.**

1. Stjecatelj se obvezuje platiti Prenositelju za dionice koje su predmet ovog Ugovora kupovnu cijenu koja je postignuta na javnom nadmetanju u iznosu od \_\_\_\_\_\_\_ kuna.
   1. Stjecatelj se obvezuje iznos kupovne cijene iz prethodnog stavka ovog članka, umanjen za iznos uplaćene jamčevine u iznosu od \_\_\_\_\_\_ kuna platiti Prenositelju u roku od 3 (tri) dana od sklapanja ovog Ugovora, na poslovni račun CERP-a IBAN HR68 2402 0061 1006 7186 9 kod Erste&Steiermarkische Bank.
   2. Danom uplate kupovne cijene smatra se dan kada je iznos kupovne cijene iz stavka 2.2. ovog članka zaprimljen na poslovni račun CERP-a.
   3. U slučaju da Stjecatelj ne plati iznos kupovne cijenu u roku iz stavka 2.2. ovog članka ovaj Ugovor se smatra raskinutim po sili zakona i Stjecatelj gubi pravo na povrat uplaćene jamčevine.
   4. Ispunjenje obveza iz ovog članka u roku bitan je sastojak Ugovora.

**PRAVNI UČINCI UGOVORA**

**Članak 3.**

3.1. U odnosu na Prenositelja, Stjecatelj postaje imateljem i vlasnikom dionica koje su predmetom ovog Ugovora na dan izdavanja isprave iz stavka 3. ovog članka.

3.2. U odnosu na Društvo, Stjecatelj postaje imateljem i vlasnikom dionica koje su predmet ovog Ugovora na dan upisa prijenosa dionica sa Prenositelja na Stjecatelja u Knjizi dionica.

3.3. Prenositelj se obvezuje u roku od 3 (tri) dana od dana ispunjenja obveze plaćanja kupovne cijene iz članka 2. ovog Ugovora, Stjecatelju izdati ispravu u kojoj će biti sadržana izjava prema kojoj pristaje i daje nalog da se izvrši prijenos dionica u Knjizi dionica.

3.4. Ugovorne strane su suglasne da Prenositelju pripada pravo na dividendu za dionice koje su predmet ovog Ugovora, ostvarenu do dana sklapanja ovog Ugovora sukladno odlukama skupštine Društva, neovisno o tome kada je skupština Društva donijela odluku o isplati dividende za razdoblje do dana sklapanja ovog Ugovora, te Stjecatelj daje izričitu suglasnost da Društvo za navedeno razdoblje isplati dividendu po osnovi dionica koje su predmet ovog Ugovora na račun Prenositelja.

**JAMSTVA PRENOSITELJA**

**Članak 4.**

4.1. Prenositelj jamči i izjavljuje da je zakonski imatelj i vlasnik dionica koje su predmet ovog Ugovora, te da iste nije prenio drugim osobama, da na njima nema prava zaloga u korist trećih osoba ili bilo kakvih drugih tereta i prava u korist trećih osoba, koja bi umanjivala, ograničavala ili isključivala prava Stjecatelja.

**OSTALE ODREDBE**

**Članak 5.**

5.1. Prihvaćanjem odredbi ovog Ugovora Stjecatelj izjavljuje da je upoznat, ili je imao priliku upoznati se sa svim podacima i dokumentima koji se odnose na vrijednost i strukturu temeljnog kapitala Društva i dionica koje je su predmet ovog Ugovora te se odriče prava prigovora koji bi se odnosili na materijalne i pravne nedostatke, s te osnove.

5.2 U slučaju ništetnosti neke od odredbi ovog Ugovora, ugovorne strane su suglasne da to neće imati učinka na valjanost ostalih odredbi ovog Ugovora, a ništetnu odredbu ugovorne strane će zamijeniti valjanom, kojom će se postići cilj i svrha, u mjeri u kojoj je to dopušteno i moguće, a koja se željela postići zamijenjenom ništetnom odredbom Ugovora.

**ZAVRŠNE ODREDBE**

**Članak 6.**

6.1. Ugovor stupa na snagu kada ga obje ugovorne strane potpišu i Prenositelj ovjeri svoj potpis kod javnog bilježnika.

6.2. Prenositelj snosi trošak javnobilježničke ovjere svog potpisa, dok Stjecatelj snosi sve ostale troškove u svezi sklapanja Ugovora.

6.3. Sve izmjene i dopune Ugovora moraju biti sastavljene u pisanom obliku i moraju ih potpisati ugovorne strane.

6.4. Za sve sporove koji se odnose na ovaj Ugovor, ugovorne strane ugovaraju nadležnost stvarno nadležnog suda u Zagrebu.

6.5. Ugovor je sastavljen u 2 (dva) izvornika, od kojih 1 (jedan) primjerak pripada Stjecatelju, 1 (jedan) primjerak ostaje za potrebe javnog bilježnika i 5 (pet) ovjerenih preslika, od kojih 2 (dva) primjerka za potrebe Prenositelja, 1 (jedan) primjerak za potrebe Stjecatelja, 1 (jedan) primjerak za Društvo..

KLASA: \_\_\_\_\_\_\_\_\_\_\_\_

URBROJ : \_\_\_\_\_\_\_\_\_\_\_\_\_\_\_\_

|  |  |
| --- | --- |
| **ZA STJECATELJA:** | **ZA PRENOSITELJA:** |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **\_\_\_\_\_\_\_\_\_\_\_\_\_** | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **Milan Plećaš, ravnatelj** |